
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των αρμοδιοτήτων της Μονάδας Εσω¬ 
τερικού Ελέγχου του Υπουργείου Οικονομικών. 1 

Χορήγηση άδειας Ιδιωτικού Σχολείου Πρωτοβάθμιας 
Εκπαίδευσης - Νηπιαγωγείου συστεγαζόμενου με 
ΜΦΠΑΔ. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθ. Φ.19354/2013/ 
0038132/7-3-2014 απόφαση του Γενικού Γραμματέα 
Αποκεντρωμένης Διοίκησης Αττικής (ΦΕΚ 652/Β7 


17-3-2014). 3 

Διόρθωση σφάλματος στην αριθ. Φ.19253/2013/ 
0041556/7-3-2014 απόφαση του Γ ενικού Γ ραμματέα 
Αποκεντρωμένης Διοίκησης Αττικής (ΦΕΚ 652/Β7 
17-3-2014). 4 


ΑΠΟΦΑΣΕΙ Σ 

Αριθ. Δ6Α 1069061 ΕΞ 2014 (1) 


Καθορισμός των αρμοδιοτήτων της Μονάδας Εσωτερι¬ 
κού Ελέγχου του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των περιπτώσεων β' και ζ' της υποπαραγράφου 2 
και της περίπτωσης β' της υποπαραγράφου 3 της παρ. 
Ε' του άρθρου πρώτου του ν. 4254/2014 (Α' 85) «Μέτρα 
στήριξης και ανάπτυξης της ελληνικής οικονομίας στο 
πλαίσιο εφαρμογής του ν. 4046/2012 και άλλες διατάξεις». 

β) Του άρθρου 32 του ν. 1828/1989 (Α' 2) «Αναμόρφω¬ 
ση της φορολογίας εισοδήματος και άλλες διατάξεις», 
όπως έχει τροποποιηθεί και συμπληρωθεί με την παρ. 
3 του άρθρου 19 του ν. 2443/1996 (Α' 265) «Τροποποίηση 
και συμπλήρωση του Τελωνειακού Κώδικα και άλλες 
διατάξεις» και την παρ. 12 του άρθρου 55 του ν. 4002/2011 
(Α' 180) «Τροποποίηση της συνταξιοδοτικής νομοθε¬ 
σίας του δημοσίου - Ρυθμίσεις για την ανάπτυξη και 
τη δημοσιονομική εξυγίανση - Θέματα αρμοδιότητας 
Υπουργείων Οικονομικών, Πολιτισμού και Τουρισμού και 
Εργασίας και Κοινωνικής Ασφάλισης». 


γ) Της παρ. 10 του άρθρου 16 του ν. 2873/2000 (Α'285) 
«Φορολογικές ελαφρύνσεις και απλουστεύσεις και άλ¬ 
λες διατάξεις». 

δ) Του π.δ. 284/1988 (Α' 128) «Οργανισμός του Υπουρ¬ 
γείου Οικονομικών», όπως ισχύει. 

ε) Του π.δ. 185/2009 (Α' 213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής Πολι¬ 
τικής και μετονομασία του σε «Υπουργείο Οικονομίας, 
Ανταγωνιστικότητας και Ναυτιλίας», μετατροπή του 
Υπουργείου Μακεδονίας - Θράκης σε Γ ενική Γ ραμματεία 
Μακεδονίας - Θράκης και υπαγωγή στο Υπουργείο Εσω¬ 
τερικών της Γ ενικής Γ ραμματείας Μακεδονίας - Θράκης 
και της Γενικής Γραμματείας Αιγαίου και Νησιωτικής 
Πολιτικής και του π.δ. 189/2009 (Α' 221) «Καθορισμός και 
ανακατανομή αρμοδιοτήτων των Υπουργείων». 

στ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το «άρθρο πρώτο» του π.δ. 63/2005 (Α' 98) 
«Κωδικοποίηση της Νομοθεσίας για την Κυβέρνηση και 
τα κυβερνητικά όργανα» 

2. Την ανάγκη καθορισμού των αρμοδιοτήτων της 
Μονάδας Εσωτερικού Ελέγχου του Υπουργείου Οικο¬ 
νομικών. 

3. Το γεγονός ότι από τις διατάξεις της παρούσας 
απόφασης δεν προκαλείται επιπλέον δαπάνη σε βάρος 
του κρατικού προϋπολογισμού, αποφασίζουμε: 

1. Η Μονάδα Εσωτερικού Ελέγχου του Υπουργείου 
Οικονομικών, η οποία συστήθηκε και καθορίσθηκε η 
εσωτερική της διάρθρωση με τις διατάξεις της περί¬ 
πτωσης β' της υποπαραγράφου 2 της παραγράφου Ε' 
του άρθρου πρώτου του ν. 4254/2014 (Α' 85), είναι υπη¬ 
ρεσία, επιπέδου Διεύθυνσης, υπαγόμενη απευθείας στον 
Υπουργό, της οποίας καθορίζονται οι αρμοδιότητες και 
κατανέμονται μεταξύ των Τμημάτων της. 

2. Οι επιχειρησιακοί στόχοι της Μονάδας Εσωτερικού 
Ελέγχου είναι οι ακόλουθοι: 

(α) Η συστηματική παρακολούθηση και ο έλεγχος των 
δραστηριοτήτων των υπηρεσιακών μονάδων του Υπουρ¬ 
γείου και των εποπτευόμενων από αυτό φορέων, πλην 
της Γενικής Γραμματείας Δημοσίων Εσόδων (Γ.Γ.Δ.Ε.), 
με σκοπό την υποστήριξη της πολιτικής ηγεσίας για 
την επίτευξη των στρατηγικών στόχων και για την λήψη 
μέτρων, όπου απαιτείται. 

(β) Ο εντοπισμός και η αποτελεσματική διερεύνηση 
υποθέσεων διαφθοράς υπαλλήλων του Υπουργείου Οι¬ 
κονομικών και των εποπτευόμενων από αυτό φορέων, 
πλην του προσωπικού της Γενικής Γραμματείας Δημο¬ 
σίων Εσόδων. 

(γ) Η υποστήριξη της πολιτικής ηγεσίας για τον εσω¬ 
τερικό έλεγχο των υπηρεσιών της Γ.Γ.Δ.Ε. και την απο¬ 
τελεσματική καταπολέμηση περιπτώσεων διαφθοράς 
υπαλλήλων της με την διενέργεια εκτάκτων ελέγχων. 

(δ) Η διασφάλιση της αποτελεσματικότητας και της 
συμβατότητας των πληροφοριακών συστημάτων του 
Υπουργείου Οικονομικών και η ευθυγράμμισή τους με 
την εθνική στρατηγική για την ηλεκτρονική διακυβέρ¬ 
νηση. 

(ε) Η αξιολόγηση της λειτουργίας του Υπουργείου 
Οικονομικών και των δραστηριοτήτων των υπηρεσιών 
του βάσει των αρχών της χρηστής δημοσιονομικής δι¬ 
αχείρισης. 

3. Η Μονάδα Εσωτερικού Ελέγχου, έχει έδρα τον Νομό 
Αττικής, η κατά τόπον αρμοδιότητά της εκτείνεται σε 
όλη την ελληνική επικράτεια και διαρθρώνεται σε τρία 
(3) Τμήματα, ως κατωτέρω: 

(α) Τμήμα Α' - Εσωτερικού Ελέγχου 

(β) Τμήμα Β'- Εσωτερικών Υποθέσεων 

(γ) Τμήμα Γ'- Ελέγχου Πληροφοριακών Συστημάτων 

4. Οι αρμοδιότητες της Μονάδας Εσωτερικού Ελέγχου 
κατανέμονται μεταξύ των Τμημάτων της, ως κάτωθι: 

(α) Τ μήμα Α' - Εσωτερικού Ελέγχου 
(αα) Η διαμόρφωση μεθοδολογικού και θεσμικού πλαι¬ 
σίου για τον εσωτερικό έλεγχο των υπηρεσιών του 
Υπουργείου Οικονομικών, πλην της Γ.Γ.Δ.Ε. και η καθο¬ 
δήγησή τους για την ανάπτυξη συστημάτων διαχείρισης 
κινδύνων. 

(ββ) Η κατάρτιση προγράμματος και η διενέργεια 
τακτικών, εσωτερικών ελέγχων του Υπουργείου Οι¬ 
κονομικών και των εποπτευόμενων από αυτό φορέων, 
πλην της Γ.Γ.Δ.Ε., σύμφωνα με τα Διεθνή Πρότυπα και 
λαμβάνοντας υπόψη τις στρατηγικές και επιχειρησιακές 
προτεραιότητες του Υπουργείου. 

(γγ) Η διενέργεια έκτακτων εσωτερικών ελέγχων στις 
λειτουργίες, διαδικασίες και δραστηριότητες των υπη¬ 
ρεσιών του Υπουργείου Οικονομικών, πλην της Γ.Γ.Δ.Ε 
και των εποπτευόμενων από αυτό φορέων, καθώς και 
η διενέργεια εκτάκτων ελέγχων στις υπηρεσίες της 
Γ.Γ.Δ.Ε., κατόπιν εντολής του Υπουργού Οικονομικών. 

(δδ) Η υποβολή της έκθεσης εσωτερικού ελέγχου στον 
Υπουργό Οικονομικών, με κοινοποίηση στις Υπηρεσίες 
που έχουν αρμοδιότητα για τον σχεδίασμά και την λει¬ 
τουργία του συστήματος που ελέγχθηκε και η περιοδική 
παρακολούθηση και αξιολόγηση των διορθωτικών ή 
προληπτικών ενεργειών που πραγματοποιούνται από 
τις υπηρεσίες. 

(εε) Η σύνταξη ενδιάμεσης και ετήσιας έκθεσης, στις 
οποίες καταγράφονται οι δραστηριότητες και τα απο¬ 
τελέσματα του εσωτερικού ελέγχου. 

(στστ) Η παροχή ελεγκτικών-συμβουλευτικών αρμο¬ 
διοτήτων, όπως: 

ί. Ο έλεγχος επάρκειας του συστήματος εσωτερικού 
ελέγχου (ίηΙοΓηεΙ οοιίΙιόΙ) του Υπουργείου και η εισήγηση 
των σχετικών βελτιωτικών προτάσεων, 
ϋ. ο έλεγχος εφαρμογής των κανόνων δικαίου, ο έλεγ¬ 
χος της νομιμότητας και κανονικότητας των δαπανών 
(ΙΝΤ03ΑΙ 3.4, ΙΝΤΟδΑΙ 1.0.39 Ευρωπαϊκή κατευθυντήρια 


γραμμή εφαρμογής αριθ. 52), όπως και του εσωτερικού 
κανονιστικού πλαισίου λειτουργίας του Υπουργείου, 
ίϋ. η αξιολόγηση της οικονομίας, της αποδοτικότητας 
και της αποτελεσματικότητας των δραστηριοτήτων 
του Υπουργείου (δηλαδή η αξιολόγηση της λειτουργί¬ 
ας του βάσει της αρχής της χρηστής δημοσιονομικής 
διαχείρισης), 

ιν. η αξιολόγηση του προγραμματισμού, του σχεδια- 
σμού και της εκτέλεσης των λειτουργιών του Υπουρ¬ 
γείου, 

ν. ο έλεγχος της ορθής διενέργειας των δαπανών, 
της ορθής είσπραξης και εμφάνισης των εσόδων, της 
διαχείρισης κινδύνων, όπως και της διαχείρισης της 
περιουσίας του φορέα με την εξακρίβωση του ενερ¬ 
γητικού και παθητικού και του μισθολογικού κόστους, 
για τον εντοπισμό τυχόν φαινομένων κακοδιοίκησης 
και κακοδιαχείρισης, κατάχρησης, σπατάλης, απάτης ή 
διαφθοράς και την αποτροπή τους στο μέλλον, 
νι. η διαβεβαίωση περί της ακρίβειας, της αξιοπιστίας 
και της έγκαιρης προετοιμασίας των χρηματοοικονομι¬ 
κών (και λοιπών) αναφορών. 

(ζζ) Η παροχή διαβεβαίωσης περί της επάρκειας των 
συστημάτων διαχείρισης και ελέγχου του Υπουργείου. 

(ηη) Η διενέργεια τακτικού ελέγχου των παγίων προ¬ 
καταβολών του Υπουργείου. 

(θθ) Η διενέργεια οικονομικού και διαχειριστικού ελέγ¬ 
χου των δημοσίων υπολόγων και δημοσίων διαχειρίσε¬ 
ων που υπάγονται στο Υπουργείο. 

(ιι) Η διενέργεια ένορκης διοικητικής εξέτασης σε πε¬ 
ρίπτωση απώλειας δικαιολογητικών πληρωμής δημόσιας 
δαπάνης πριν την έκδοση τίτλου πληρωμής. 

(ιαια) Η έρευνα της ύπαρξης αντικειμενικής αδυνα¬ 
μίας απόδοσης λογαριασμού χρηματικού εντάλματος 
προπληρωμής. 

(ιβιβ) Η επιβολή δημοσιονομικών διορθώσεων στις 
περιπτώσεις που εντοπιστούν μεμονωμένες ή συστη- 
μικές παρατυπίες σε υπηρεσίες του Υπουργείου ή σε 
εποπτευόμενους φορείς του, εφόσον οι φορείς αυτοί 
δεν διαθέτουν μονάδα εσωτερικού ελέγχου, και η πα¬ 
ρακολούθηση της εκτέλεσής τους. 

(β) Τμήμα Β' - Εσωτερικών Υποθέσεων 
(αα) Ο εντοπισμός και η διερεύνηση των υποθέσεων 
διαφθοράς υπαλλήλων του Υπουργείου Οικονομικών και 
των εποπτευόμενων από αυτό Νομικών Προσώπων, πλην 
του προσωπικού που ανήκει στην Γ.Γ.Δ.Ε., και ειδικότερα 
η εξιχνίαση των ποινικών αδικημάτων και των πειθαρχι¬ 
κών παραπτωμάτων που αναφέρονται στην παρ. 2 του 
άρθρου 5 του ν. 3943/2011 (Α' 66), όπως ισχύει. 

(ββ) Η διενέργεια ελέγχων της περιουσιακής κατάστα¬ 
σης των υπαλλήλων του Υπουργείου Οικονομικών και 
των εποπτευομένων από αυτό Νομικών Προσώπων, πλην 
του προσωπικού που ανήκει στην Γ.Γ.Δ.Ε., και ειδικότερα: 

(ί) Στοχευμένων ή δειγματοληπτικών ελέγχων, που 
πραγματοποιούνται σε ετήσια βάση, σύμφωνα με τα 
κριτήρια και την διαδικασία που καθορίζονται με από¬ 
φαση του Υπουργού Οικονομικών, 

(ϋ) σε υπαλλήλους για τους οποίους περιέρχεται 
οποιαδήποτε πληροφορία που προκαλεί βάσιμες υπό¬ 
νοιες αδικαιολόγητης μεταβολής της υφιστάμενης πε¬ 
ριουσιακής κατάστασής τους, 

(ίϋ) σε υπαλλήλους για τους οποίους διενεργείται 
έρευνα, προκαταρκτική εξέταση, προανάκριση ή Ε.Δ.Ε., 
για την διερεύνηση των αδικημάτων που αναφέρονται 

στην παρ. 2 του άρθρου 5 του ν. 3943/2011 (Α' 66), όπως 
ισχύει, και κρίνεται αναγκαίος ο έλεγχος της περιουσι¬ 
ακής τους κατάστασης. 

(γγ) Ο έκτακτος έλεγχος υποθέσεων διαφθοράς και 
περιουσιακής κατάστασης των υπαλλήλων που ανήκουν 
στο προσωπικό της Γενικής Γραμματείας Δημοσίων 
Εσόδων, κατόπιν εντολής του Υπουργού Οικονομικών. 

(δδ) Η εισήγηση στον Υπουργό Οικονομικών των κρι¬ 
τηρίων για τον προσδιορισμό του δείγματος, που θα 
επιλεγεί προς έλεγχο. 

(εε) Η διενέργεια προκαταρκτικής εξέτασης ή προα¬ 
νάκρισης, κατόπιν εισαγγελικής παραγγελίας και αυ- 
τεπαγγέλτως, για τη διερεύνηση των αδικημάτων που 
αναφέρονται στην παρ. 2 του άρθρου 5 του ν.3943/2011 
(Α' 66), όπως ισχύει, καθώς και η παραπομπή των υπαι¬ 
τίων στην αρμόδια εισαγγελική αρχή ή στον αρμόδιο 
πειθαρχικό προϊστάμενο. 

(στστ) Η υποβολή ετήσιας έκθεσης απολογισμού του 
έργου και των δραστηριοτήτων του Τμήματος και η 
εισήγηση μέτρων για την αντιμετώπιση, την πρόληψη 
και την καταστολή της διαφθοράς στις υπηρεσίες του 
Υπουργείου Οικονομικών και των εποπτευομένων από 
αυτό Νομικών Προσώπων, πλην των υπηρεσιών που 
ανήκουν στην Γ.Γ.Δ.Ε. 

(ζζ) Η επιχειρησιακή και στρατηγική ανάλυση των υφι¬ 
σταμένων πληροφοριακών δεδομένων και στοιχείων. 

(ηη) Η τήρηση αρχείου των υποθέσεων που χειρίζε¬ 
ται το Τμήμα και η εισήγηση στον Προϊστάμενο της 
Μονάδας για την αρχειοθέτηση των καταγγελιών, που 
κρίνονται ασαφείς ή ασήμαντες, καθώς και η επανεξέ¬ 
ταση παλαιών υποθέσεων για τον εντοπισμό στοιχείων 
που μπορούν να αξιοποιηθούν προς περαιτέρω έρευνα, 
(γ) Τμήμα Γ' -Ελέγχου Πληροφοριακών Συστημάτων 
(αα) Ο προγραμματισμός και η υλοποίηση των εσω¬ 
τερικών ελέγχων των πληροφοριακών συστημάτων του 
Υπουργείου Οικονομικών, η καταγραφή και η αξιολό¬ 
γηση των ευρημάτων και η εισήγηση στον Υπουργό 
Οικονομικών για την λήψη διορθωτικών μέτρων. 

(ββ) Ο έλεγχος και η διασφάλιση της ευθυγράμμισης 
των εφαρμογών των Πληροφοριακών Συστημάτων και 
των σχεδίων ανάπτυξης με την στρατηγική του Υπουρ¬ 
γείου Οικονομικών. 

(γγ) Η καθοδήγηση των υπηρεσιών για την ορθή εφαρ¬ 
μογή των διαδικασιών λειτουργίας. 

(δδ) Ο καθορισμός των προτύπων, των σχεδίων που 
υιοθετούνται στα πληροφοριακά συστήματα του Υπουρ¬ 
γείου Οικονομικών και η μέριμνα για την πιστή τήρησή 
τους από όλες τις υπηρεσίες του Υπουργείου Οικονο¬ 
μικών που τα χρησιμοποιούν. 

(εε) Η διασφάλιση και ο έλεγχος της ορθής υλοποί¬ 
ησης και της συμβατότητας των διαδικασιών και των 
προτύπων του Υπουργείου Οικονομικών με τα πληρο¬ 
φοριακά συστήματα και εφαρμογές. 

(στστ) Η επιθεώρηση και ο έλεγχος ορθής χρήσης 
των συστημάτων παροχής οικονομικών και διοικητικών 
πληροφοριών. 

5. (α) Εντολές που εκδόθηκαν από την Αυτοτελή Υπη¬ 
ρεσία Εσωτερικών Υποθέσεων της Γ.Γ.Δ.Ε., που μετο¬ 
νομάσθηκε σε Διεύθυνση Εσωτερικών Υποθέσεων της 
Γ.Γ.Δ.Ε., με τις διατάξεις της περίπτωσης α' της υποπα- 
ραγράφου 2 της παραγράφου Ε' του άρθρου πρώτου 
του ν. 4254/2014 (Α' 85) και αφορούν σε υπαλλήλους 
του Υπουργείου Οικονομικών και των εποπτευόμενων 


από αυτό Νομικών Προσώπων, πλην του προσωπικού 
που ανήκει στην Γ.Γ.Δ.Ε., παραμένουν σε ισχύ και εκτε- 
λούνται, σύμφωνα με τις ισχύουσες διατάξεις και όπου 
απαιτείται η έκδοση απόφασης ανάκλησης ή τροπο¬ 
ποίησης εκδοθείσας εντολής ή παράτασης οριζόμε¬ 
νης προθεσμίας, αυτές εκδίδονται από τον Υπουργό 
Οικονομικών. 

(β) Οι διατάξεις των παραγράφων 6,8,19,21 και 22 του 
άρθρου 30 του ν. 3296/2004 (Α' 253) και της παρ. 6 του 
άρθρου 2 του ν. 2343/1995 (Α' 211) ισχύουν και για το 
Τμήμα Β' - Εσωτερικών Υποθέσεων της Μονάδας Εσω¬ 
τερικού Ελέγχου και το προσωπικό αυτού. 

6. (α) Της Μονάδας Εσωτερικού Ελέγχου προΐσταται 
υπάλληλος κατηγορίας ΠΕ όλων των κλάδων. 

(β) Των Τμημάτων της Μονάδας Εσωτερικού Ελέγχου, 
πλην του Τμήματος Ελέγχου Πληροφοριακών Συστημά¬ 
των, προΐστανται υπάλληλοι κατηγορίας ΠΕ ή ΤΕ όλων 
των κλάδων. 

(γ) Του Τμήματος Ελέγχου Πληροφοριακών Συστη¬ 
μάτων προΐσταται υπάλληλος, κατηγορίας ΠΕ, κλάδου 
Πληροφορικής ή υπάλληλος, κατηγορίας ΠΕ οποιουδή- 
ποτε κλάδου που πληρεί τις αντίστοιχες προϋποθέσεις 
διορισμού για τον κλάδο ΠΕ Πληροφορικής, όπως αυτές 
προσδιορίζονται από τις κείμενες διατάξεις ή υπάλλη¬ 
λος, κατηγορίας ΤΕ, κλάδου Πληροφορικής ή υπάλληλος 
κατηγορίας ΤΕ οποιουδήποτε κλάδου που πληρεί τις 
αντίστοιχες προϋποθέσεις διορισμού για τον κλάδο ΤΕ 
Πληροφορικής, όπως αυτές προσδιορίζονται από τις 
κείμενες διατάξεις. 

7. Ορίζουμε, ως χρόνο έναρξης λειτουργίας της Μονά¬ 
δας Εσωτερικού Ελέγχου του Υπουργείου Οικονομικών, 
την 07-05-2014, σύμφωνα με τα οριζόμενα στις διατάξεις 
της περίπτωσης β' της υποπαραγράφου 3 της παρ. Ε' 
του άρθρου πρώτου του ν. 4254/2014 (Α' 85). 

8. Από την ίδια ημερομηνία εφαρμόζονται οι διατάξεις 
των υποπεριπτώσεων (αα) και (ββ) της περίπτωσης β' 
της υποπαραγράφου 3 της παραγράφου Ε' του άρθρου 
πρώτου του ν. 4254/2014, κατά λόγο αρμοδιότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάίου 2014 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθ. Φ.2.ΓΑ/66421/Δ5 (2) 

Χορήγηση άδειας Ιδιωτικού Σχολείου Πρωτοβάθμιας 
Εκπαίδευσης - Νηπιαγωγείου συστεγαζόμενου με 
ΜΦΠΑΔ. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του ν.682/1977 (Α' 244). 

2. Τις διατάξεις της υποπαρ. Θ3 της παρ. Θ του άρ¬ 
θρου πρώτου του ν.4093/2012 (ΦΕΚ 222/Α'/12-10-2012) 
«Έγκριση Μεσοπρόθεσμου Πλαισίου Δημοσιονομικής 
Στρατηγικής ... 2013-2016», όπως τροποποιήθηκαν από 
τις διατάξεις του άρθρου 30 του ν.4111/2013 (ΦΕΚ 18/ 
Α'/25-1 -2013) «Συνταξιοδοτικές ρυθμίσεις ... και άλλες 
επείγουσες διατάξεις» και όπως αντικαταστάθηκαν 
από τις διατάξεις του άρθρου πρώτου του ν.4152/2013 

(ΦΕΚ 107/Α79-5-2013) «Επείγοντα μέτρα εφαρμογής ... 
και 4127/2013» και του άρθρου 33 του ν. 4186/2013 (ΦΕΚ 
193/Α'/17-9-2013) «Αναδιάρθρωση της Δευτεροβάθμιας 
Εκπαίδευσης και λοιπές διατάξεις» και της παρ. 3 του 
άρθρου έκτου του ν.4218/2013 (ΦΕΚ 268/Α710-12-2013) 
«Κύρωση της Πράξης Νομοθετικού Περιεχομένου και 
άλλες διατάξεις» και του άρθρου 11 του ν.4229/2014 (ΦΕΚ 
8/Α'/10-1-2014) «Άδεια εγκατάστασης και λειτουργίας 
χώρου παραστάσεων - Άδεια παράστασης και άλλες 
διατάξεις». 

3. Την αριθ. 10135/18-11-2012 Υ.Α. «Καθορισμός ποσού 
παραβολών και χρηματικών ποσών για παρόχους ιδι¬ 
ωτικής εκπαίδευσης και κατάρτισης κατά την παρ. Θ 
του πρώτου άρθρου του ν.4093/2012» (ΦΕΚ 3057/Β7 
18-11-2012), όπως τροποποιήθηκε με την αριθ. 34566/ 
ΙΑ/12-03-2013 Κ.Υ.Α. (ΦΕΚ 756/Β73-4-2013). 

4. Την αριθ. 151678/1Α73-12-2012 Υ.Α. «Καθορισμός 
απαιτούμενων δικαιολογητικών ... ΝΠΔΔ» (ΦΕΚ 3324/Β7 
12 - 12 - 2012 ). 

5. Την αριθ. 13368/1094/10-3-2014 απόφαση του Δήμου 
Ιωαννίνων Διεύθυνση Κοινωνικής Προστασίας. 

6. Την αριθ. Φ.3/124259α/Δ5/25-11-2010 Υ.Α. Μεταβίβαση 
της άδειας ίδρυσης και λειτουργίας Ιδιωτικού Νηπιαγω¬ 
γείου και την αριθ. 6551/3-8-2012 απόφαση ανανέωσης 
άδειας λειτουργίας της Δ/νσης Α/θμιας Εκπαίδευσης 
Ιωαννίνων. 

7. Την από 12-9-2013 αίτηση της νομίμου εκπροσώ¬ 
που Οικονόμου Βασιλείας της εταιρείας με την επω¬ 
νυμία «ΟΛΓΑ ΝΤΟΤΗ ΟΙΚΟΝΟΜΟΥ & ΣΙΑ Ο.Ε.», με την 
οποία δηλώνεται ο αριθμός των νηπίων καθώς και την 
υπεύθυνη δήλωση σύμφωνα με την οποία η κτηριακή 
υποδομή του υπό ίδρυση σχολείου ανταποκρίνεται στις 
κτηριολογικές προϋποθέσεις του ν.4093/2012, όπως τρο¬ 
ποποιήθηκε και ισχύει. 

8. Το άρθρο 2 της αριθ. 90595/ΣΤ5/5-7-2013 απόφα¬ 
σης του Πρωθυπουργού και του Υπουργού Παιδείας 
και θρησκευμάτων «Καθορισμός αρμοδιοτήτων ... στον 
Υφυπουργό Παιδείας και Θρησκευμάτων Συμεών Κεδί- 
κογλου» (Β' 1667), αποφασίζουμε: 


Από το σχολικό έτος 2013-2014 χορηγούμε στην εται¬ 
ρεία με την επωνυμία «ΟΛΓΑ ΝΤΟΤΗ ΟΙΚΟΝΟΜΟΥ & ΣΙΑ 
Ο.Ε.» άδεια Ιδιωτικού Σχολείου Πρωτοβάθμιας Εκπαίδευ¬ 
σης Νηπιαγωγείου Συστεγαζόμενου στην ΜΦΠΑΔ της 
εταιρείας «ΟΛΓΑ ΝΤΟΤΗ ΟΙΚΟΝΟΜΟΥ & ΣΙΑ Ο.Ε.» για 
αριθμό νηπίων είκοσι οκτώ (28). 

Ο διακριτικός τίτλος της Αδειας ίδρυσης και λειτουρ¬ 
γίας είναι: «Συστεγαζόμενο Ιδιωτικό Νηπιαγωγείο - ΕΚ¬ 
ΠΑΙΔΕΥΤΗΡΙΑ ΟΙΚΟΝΟΜΟΥ-». 

Το Νηπιαγωγείο θα λειτουργήσει στην περιοχή Καρ- 
δαμίτσια Ιωάννινα, με νόμιμη εκπρόσωπο στο Υπουργείο 
Παιδείας και θρησκευμάτων την Οικονόμου Βασιλεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 30 Απριλίου 2014 

Ο ΥΦΥΠΟΥΡΓΟΣ 

ΣΥΜΕΩΝ ΚΕΔΙΚΟΓΛΟΥ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην αριθ. Φ.19354/2013/0038132/7-3-2014 απόφαση του 
Γενικού Γραμματέα Αποκεντρωμένης Διοίκησης Αττικής, 
που δημοσιεύθηκε στο ΦΕΚ 652/Β717-3-2014, γίνεται η 
εξής διόρθωση: 

Από το λανθασμένο «ΤΟΛΙ», 
στο ορθό «ΤΟΛΗ». 

(Από την Αποκεντρωμένη Διοίκησης Αττικής) 

-♦- 

(4) 

Στην αριθ. Φ.19253/2013/0041556/7-3-2014 απόφαση του 
Γ ενικού Γ ραμματέα Αποκεντρωμένης Διοίκησης Αττικής, 
που δημοσιεύθηκε στο ΦΕΚ 652/Β717-3-2014, γίνεται η 
εξής διόρθωση: 

Από το λανθασμένο «ΛΕΚΚΑ», 
στο ορθό «ΛΕΚΑ». 

(Από την Αποκεντρωμένη Διοίκηση Αττικής) 

